മൂന്ന് മെട്രോ ലിങ്ക് സര്വിസുകള് പുനരാരംഭിക്കുന്നു ദോഹ: കോവിഡ് കാലത്ത് നിര്ത്തിവെച്ച മെട്രോ ലിങ്ക് സര്വിസുകളില് മൂന്നെണ്ണം കൂടി ഞായറാഴ്ച മുതല് പുനരാരംഭിക്കാന് ഒരുങ്ങി കര്വ.റാസ് ബു ഫന്താസ് എം126, അല് വക്ര എം133, ഖത്തര് യൂനിവേഴ്സിറ്റി എം147 എന്നിവിടങ്ങളിലേക്കുള്ള സര്വിസുകാണ് വരും ദിവസം ഓടിത്തുടങ്ങുന്നത്. ഇത് യാത്രക്കാര്ക്ക് ഏറെ ഉപകാരപ്രദമാകുമെന്ന കണക്കുകൂട്ടലിലാണ് അധികൃതര്. മെട്രോ യാത്രക്കാര്ക്ക് സ്റ്റേഷനു സമീപം രണ്ടുമുതല് അഞ്ചു കിലോമീറ്റര് പരിധിക്കുള്ളില് യാത്രാസൗകര്യം എന്ന നിലയിലാണ് ഓരോ മെേട്രാ സ്റ്റേഷനെയും ബന്ധിപ്പിച്ചുകൊണ്ട് മെട്രോ ലിങ്ക് സര്വിസ് നടത്തുന്നത്. കോവിഡ് പ്രതിസന്ധി മൂലം കഴിഞ്ഞ വര്ഷം പൂര്ണമായും അടച്ചിട്ട മെട്രോ ലിങ്ക് ഘട്ടംഘട്ടമായി വിവിധ റൂട്ടുകളിലേക്ക് സേവനങ്ങള് പുനരാരംഭിക്കുകയാണ്. ഉനൈസ 65 ഏരിയ, ലെജ്ബൈലത്ത് ഏരിയകള്, അല് നാസര്, അല് മിര്ഖാബ് അല് ജദീദ് ഏരിയകള് എന്നിവിടങ്ങളിലേക്ക് മൂന്ന് പുതിയ സര്വിസുകളും അടുത്തിടെ ആരംഭിച്ചിരുന്നു.